Provinge de Tarde

'A Provinge de Tarde ète na provinge d'a Pugghie meridionale de 556 975 crestiáne. 'A provinge de Tarde ète affacciate a sud sus a 'u Mar Jonio, e confine a ovest cu 'a provinge de Matera, a nord cu quedde de Bare, a est cu quedde de Brinnese, e a sud-est cu quedde de Lecce. 'A provinge jè ingluse parzialmende jndr'à reggione sciugrafeche d'u Salende. Sciugrafije Face parte d'u territorie provingiale pure 'u gruesse bacine idriche d'u Mar Piccele, sus a 'u quale se affacce 'a stesse cetate de Tarde. Jè attraversate da 'a Via Appia, da 'a Strada Statale 106 Joniche e da l'Autostrada A14. Orografije 'A provinge de Tarde jè quase totte pianeggiande e pu reste collinare. Le pianure se sveluppane parallele a 'a coste joneche 'mbonde a cchiù o mene 15 chilometri verse 'u 'nderne, addò se 'nzippe 'u modeste altopiane calcarèe de le Murge, ca arrive 'mbonde a 550 metre d'u Monde Sarresso. Jndr'à zone oriendale d'a provinge le ondulazione morfologgeche sonde angore cchiù vasce, infatte le Murge Salendine non ge supranescene le 150 metre. Mundagne Storie Le origgene 'U 23 settemmre 1923, Tarde devende provinge pe gemmazzione da l'andiche reggione d'a Terra d'Otranto, cumme recanuscemende d'u 'mbortande ruole ca 'a cetate avere cuperte sie jndr'à l'epoche andiche ca jndr'à quedda moderne. 'Mbonde a 'u 1951 avenìe denominate Provinge d'u Ionio. Cumme stemme da ausà se penzò a l'andiche embleme d'a cetate suggerite da Pirro, indervenute cumme alleate de le Tarandine jndr'à Uerre condre a Rome: 'nu scorpione cu ttre giglie effiggiate sus a 'u dorse, reggende 'a corone d'u Pringipate de Tarde 'mbrà le chele. 'U re de l'Epire infatte, osservanne 'a cetate da le alture ca 'a circonnane, avìe l'imbressione ca 'a conformazione urbane arrecurdave 'a figure de 'nu scorpione. Stu stemme avera fungere pure da deterrende psicologgeche: le nemice averena reputà le magno-grece pericolose cumme a 'nu scorpione. Ha state accussì pe cchiù de 17 sechele, 'mbonde a quanne 'u scorpione ha state sostituite da 'nu stemme ca raffigurave 'n'omme coronate a cavadde de 'nu delfine, cu 'nu tridende jndr'à mane destre e cu 'nu scude decorate cu 'nu scorpione jndr'à mane sinistre. Cchiù nnande, stu stemme ha state sostituite 'n'otra vote da 'n'otre raffigurande 'nu uagnone anude a cavadde de 'nu delfine, cu 'nu tridende jndr'à màne destre e cu 'u vrazze sinistre 'nturtigghiate jndr'à 'na "Clamide", 'u metalle de origgene greche ausate jndr'à le battagghie. Pure ca se trattave de 'n'immaggine ca se ispire a quedde raffigurate sus a le monete magno-greche d'u periode de massime splendore d'a cetate, l'idendità d'u uagnone non g'è chiare, purcé le fonde letterarie in merite sonde discorde: seconne Aristotele s'avera trattà de Taras, figghie d'u Dio Poseidone e d'a ninfe Satyria; seconne Pausania invece, s'avera trattà de Falanto, 'u funnatore d'a cetate ca seconne 'a tradizione avere state purtate in salve da 'nu delfine sus 'a terra ferme. 'U stemme cu 'u scoprione invece avenìe scacchiate cumme embleme d'a Provinge de Tarde e avenìe recanusciute ufficialmende 'u 24 febbrare 1927 cu decrete firmate da Vittorio Emanuele III e Benito Mussolini: "D'argenge a 'u scorpione gnure, mise sus, carecate da ttre giglie d'ore e ca mandene cu le chele 'na corone a l'andiche, d'ore. 'U scude adda essere fregiate da 'a speciale corone da Provinge". Decrete reale de congessione in date 24 febbrare 1927, reggistrate a 'a Corte de le Conde 'u sciurne 11 marze 1927, Reg. 3 Fin., fogghie 347 e trascritte jndr'à 'u Libbre araldeche de le ente morale. 'U signifecate nuève non g'avere state cchiù de arme araldeche destinate a fà pigghià paure a l'avversarie, ma segne de 'na condinuità ideale de storie e civiltà. L'esemblare cchiù andiche de quidde blasone stipate a Tarde jè d'u IV sechele. Le fatte storece Turisme Evende Le prengepàle manifestaziune ca se fanne jndr'à provinge duranne l'anne sonde: S.Ciro medeche e martire, feste patronale a Vurtàgghie (31 scennare) Madonne de Lourdes, commemorazione releggiose a Pusane (11 febbrare) S.S. Madonne d'a Scale, feste patronale a Mazzafre (20 febbrare e prime dumeneche de masce) San Biaggie, feste patronale a Avetrana (28-29 febbrare) Passione de Gese Criste a Lizzano (Dumeneche de le Palme) Sumane Sande, a Tarde, Lizzano, Pusane e otre paise d'u tarandine (marze o abbrile) Carnevale de Mazzafre Fiera Pessima de Manduria Tavele de San Gesèppe a Lizzano e Fragagnano (18-19 marze) San Gesèppe, feste patronale a San Marzano de San Gesèppe (19 marze) Palie de Tarde (masce e luglie) San Frangische de Paola, feste d'u copatrone de Castellaneta (masce) San Catavete, feste patronale a Tarde (10 masce) San Pascale Baylon, feste a Lizzano (17 e 18 masce) Marije SS. Mater Domini, feste patronale a Làterze (20 masce) Madonne de le Grazie, feste patronale a Palascianidde (31 masce) Sagra de le Clemendine d'u Gurfe de Tarde a decemmre a Palasciane San Giuanne Battista, feste patronale a Sava (24 sciugne) Carnevale d'u fegatine de Crispiano (luglie) Mostre d'a Ceramica, Castelle Episcopio a Vurtàgghie, jndr'à 'u Quartiere de le ceramiche (luglie-settemmre) San Giuanne Battista e San Cristoforo, feste patronale a Maruggio (13-14 luglie) Sagra d'u Vine a Carusine (luglie) Festival d'a Valle d'Itria a Martina Franghe Sagra da Far'nèdd' de Castellaneta (aguste) Sant'Emidio, feste patronale a Leporano (4 aguste) San Caitane da Thiene, feste patronale a Lizzano (6-7-8 aguste) Sand'Andonie da Padova, feste patronale a Fragagnano (12-13 aguste) Agritur manifestazione enogastronomeche, culturale cu congerte e serate de pizziche, a Lizzano (metà aguste) San Rocco, feste patronale a Palasciane (16 aguste) Sagra d'u pane e de l'arroste de Làterze Settemmre fragagnanese, 'na serie de iniziative culturale a Fragagnano (prime metà de settemmre) San Gregorio Magno, feste patronale a Manduria (3 settemmre) San Trifone e Madonna de le Martire, feste patronale a Pusane (7 e 8 settemmre) Esaltazione d'a Sanda Croce, feste patronale a Monteiasi (14 settemmre) Convegne 'ndernazionale de studie sus 'a Magna Grecie a Tarde (ottommre) Vergine d'u SS. Rosario, feste patronale a Montemesola (7 ottommre) e a Statte (7-8 ottommre) Madonne d'a Stelle cu 'a tradizionale "Tagghiarijn" a Palasciane (sabbate d'a seconda sumane de ottommre) San Biaggie, feste patronale a Carusine (12-13 ottommre) San Martine e Sanda Comasia, feste patronale a Martina Franghe (11 novemmre) Feste d'u vine novelle a Manduria e Lizzano (11 novemmre) Madonne d'u Verde, Maruggio (21 novemmre) Sanda Cecilia, pettolate e manifestaziune varie a Lizzano (22 novemmre) e a Tarde Mostre d'u presepe, jndr'à 'u Castelle Episcopio a Vurtàgghie jndr'à 'u Quartiere de le cerameche (decemmre) Sagre d'u mandarine a Palasciane (decemmre) San Tommase Becket, feste patronale a Motole (29 decemmre) Economije 'A provinge jè dedicate a l'agricolture, a 'a pesche e a l'industrie jndr'à le settore siderurgeche, chimeche, alimendare, tessile, d'u legne, d'u vitre e d'a cerameche. Pò vandà quacche prodotte cu certificazione DOP e IGP: Uegghie Terre d'Otranto DOP Uegghie Terre Tarandine DOP Clemendine d'u Gurfe de Tarde IGP eppure vine cu certificazione DOC: Vini DOC d'a provinged e Tarde Da nnomenà pure l'economije legate a 'u turisme, ca jndr'à le località de Castellaneta Marina, Ginosa Marina e Chiatona da 'a vanne occidendale, e Pusane, Leporano, Lizzano e Cambemarine da 'a vanne oriendale, jè avviate belle belle. Infrastrutture e trasporte Strade 'A provinge de Tarde jè attraversate da 'nu sachce de strade provingiale e strade statale. 'U capeluèche jè 'u punde de 'ngrocie 'mbrà le ttre maggiore arterie stradale d'a provinge: 'a strade statale 7 Via Appia, ca colleghe Tarde cu Brinnese sus a 'u versande oriendale e Matera sus a quidde occidendale; 'a strade statale 7 ter Salendine, ca aunisce 'u capeluèche cu Lecce, attraversanne 'nu sacche de cendre d'a provinge ioneche oriendale; 'a strade statale 100 de Gioia d'u Colle, ca colleghe Tarde cu Bari e ca se inneste jndr'à SS 7 a l'altezze de Mazzafre; 'a strade statale 106 Jonica, ca partenne da Tarde se sveluppe lunghe tutte 'a coste ioneche sud-occidendale; 'a Strade statale 106 dir Jonica, ca aunisce 'a SS 106 a l'altezza de Chiatona cu 'a SS 7 a l'altezza de Palasciane; 'a strade statale 172 de le Trulle, ca colleghe Tarde cu Casamassima attraversanne diverse cendre iavetate d'a Valle d'Itria. Ferrovie Le linèe ferroviarie d'a provinge sonde cinghe. Tre tratte sonde gestite da RFI (de le quale doje fondamendale e une comblemendare) e doje da le Ferrovie d'u Sud Est: 'a linèe Bare-Tarde via Gioia d'u Colle (RFI); 'a linèe Tarde-Brinnese (RFI); 'a linèe Tarde-Reggio Calavrie (RFI). 'a linèe Martina Franghe-Lecce (FSE); 'a linèe Bare-Tarde via Martina Franghe (FSE); Jndr'à zone industrale de Tarde, stè pure 'nu raccorde ferroviarie sus a 'u quale passane sulamende convoglie merce, 'u quale aunisce 'a tratte ioneche (apprime d'u P.M. Cagiune) cu quedde ca porte a Bari (apprime d'a stazione Bellavista). 'A stazione ferroviarie prengepàle d'a provinge jè quedde de Tarde, collegamende e baricendre de le prengepàle direttrice; jè pure l'uneche d'a provinge addò se pò effettuà 'n'interscambie 'mbrà le Ferrovie d'u Sud Est e le Ferrovie d'u State. 'A stazione de Martina Franghe jè 'n'imbortande node de scambie de le FSE 'mbrà le linèe Martina Franghe-Lecce e Bare-Tarde. Puèrte 'U puèrte prengepàle d'a provinge jè quidde de Tarde: militare, mercandile, pescherecce e turisteche. 'U puèrte mercandile de Tarde jè seconde in Itaglie pe traffeche de merce. L'installazione cchiù recende jè costituire da 'u terminal container ca se iacchie sus a 'u mole polisettoriale, 'na strutture modernisseme comblete de sisteme telemateche e torre de condrolle, cu 'na capacità de stoccagge e movimendazione merce de cchiù o mene 2.000.000 de TEU/anno. L'uneche otre puèrte turisteche d'a provinge jè quidde de Cambemarine. Aeropuèrte L'aeropuèrte de Tarde "Marcello Arlotta" osce a die non ge face collegaminde passeggere (pure ca in passate le faceve), ma è ausate cumme scale merce e a ause militare (da vanne d'a Marine Militare Tagliàne). Le aeropuèrte civile cu scale passeggire cchiù vecine a 'a provinge sonde doje: l'aeropuèrte de Bare ("Karol Wojtyla"); l'aeropuèrte de Brinnese ("Papola Casale"). 'Nu servizie navette permette 'u collegamende d'u capeluèche ioneche (da 'u terminale autobus d'u puèrte mercandile) cu le doje aeropuèrte. 'A strutture jè gestite da 'a Aeropuèrte de Pugghie S.p.A., e jè parte d'u sisteme aeroportuale pugghiese cu le scale "Karol Wojtyla" de Bare, "Gino Lisa" de Fogge e "Antonio Papola" (o "Aeroporto d'u Salende") de Brinnese. Amministrazione Ente e comunitate mundanare 'U territorije ioneche jè amministrate pure da ente sovraccomunale cumme le comunitate mundanare, soppresse jndr'à 'u 2009 e le ente parche: Comune prengepàle Comune d'a provinge de Tarde ca appartenene a 'u Salènde Avetrana Carusine Faggiano Fragagnano Vurtàgghie Leporano Lizzano Manduria Maruggio Monteiasi Monteparano Pusane Roccaforzata San Giorgie Ioniche San Marzano de San Gesèppe Sava Tarde Torricella Luèche de inderesse naturale e artisteche Luèche de inderesse naturale Gravine de Ginosa Gravina de Castellaneta Gravina de Latèrze Parche de le Gravine de l'area joneche Dune de Cambemarine Fiume Chidro Fiume Galeso Fiume Lato Riserve naturale Stornara Salina Monaci de Torre Colimena Oasi Palude La Vela Riserve naturale Murge Oriendale Palude d'u Conte Fiume Borraco Palude Mascia Riserve Naturale d'u Bosche de le Pianelle Luèche de inderesse artisteche Duomo de San Catavete a Tarde San Dumeneche Maggiore a Tarde Concattedrale a Tarde Castelle Aragonese a Tarde Chiesere Madre a Manduria Palazze 'Mberiale a Manduria Chiesere Madre a Avetrana Castelle a Avetrana Castelle a Torricella Castelle de Falconibus a Pusane Castelle Muscettola a Leporano Chiesere Madre a Maruggio Convende a Maruggio Palazze de le Commendature a Maruggio Chiesere Madre a Sava Chiesere de San Frangische a Sava Palazze Baronale a Sava Chiesere de San Dumeneche a Castellaneta Chiesere Madre a Vurtàgghie Castelle Episcopio a Vurtàgghie Castelle a Mazzafre Chiesere Madre a Motele Chiesere Madre a Fragagnano Chiesere Madre a San Giorgie Ioniche Castelle d'Ayala a San Giorgie Ioniche Castelle d'Ayala a Monteparano Castelle de Ginosa Castelle a Palascianidde Palazze Marchesale a Lizzano Villagge rupestre a Palascianidde Habitat rupestre a Motele Basilica de San Martino a Martina Franghe Trulle d'a Valle d'Itria Trulle salendine Torre costiere Palazze Ducale a Martina Franghe Galleria fotografeche Note 'Ndruche pure Dialètte tarandine Otre pruggette Uicchimedie Commons tène files multimediale sus Provinge de Tarde Collegamiende fore a Uicchipèdie Site d'u Corriere del Giorno, sciurnale d'a cetate da 'u 1947 Site istituzionale d'a Provinge de Tarde 'U site d'u Granne Salènde Cendre culturale Filonide Tarde Quindicinale de 'mbormazione d'a Provinge de Tarde Fondazione Michelagnoli - 'A provinge de Tarde: scienze mare coste (pdf 1,00 MB) Fondazione Michelagnoli - Le dune jndr'à provinge de Tarde (pdf 3,70 MB) Fondazione Michelagnoli - 'A posidonia jndr'à le mare d'a provinge de Tarde (pdf 1,00 MB)